<classify> TAASISI ya Kuzuia na Kupambana na Rushwa Takukuru imewafi kisha Mahakama ya Hakimu Mkazi Mkoa wa Tanga vigogo sita wa Kampuni ya Chai ya Mponde Tea Estate Limited kwa kosa la uhujumu uchumi.Washtakiwa hao walifikishwa kwenye Mahakama hiyo jana. Wanatuhumiwa kwa kosa la kuisababishia serikali hasara ya Dola za Kimarekani 15,050,254.00 ambazo ni sawa na Sh bilioni 30 za kitanzania. Vigogo waliofikishwa mahakamani ni Wajumbe wa Bodi ya Wakurugenzi wa Kampuni hiyo, Nawab Mulla, Shahdah Mulla, William Shelukindo, Richard Mbughuni, Richard Semroki na Rajabu Msagati.Baada ya kusomewa mashitaka, hawakutakiwa kujibu lolote kwa kuwa mahakama hiyo haina uwezo wa kusikiliza shauri hilo kwa kuwa kosa la uhujumu uchumi linasikilizwa na Mahakama ya Mafisadi.Pia haikusikiliza maombi yao ya dhamana kwa sababu haina mamlaka kisheria kusikiliza shauri lao hilo. Kosa wanalotuhumiwa nalo ni kwenda kinyume na Aya ya 10 ya Jedwali la kwanza la Kifungu cha 571 na Kifungu cha 60 2 cha Sheria ya Uhujumu Uchumi Sura ya 200 pitio la Mwaka 2002, iliyofanyiwa marekebisho kwa Sheria namba 3 ya mwaka 2016 kwa nyakati tofauti kati ya mwaka 2000 na 2013.Wameshtakiwa pia kwa kosa la kuwasilisha taarifa za uongo kwa Mamlaka ya Mapato nchini TRA kuhusu orodha ya vipuri vilivyodaiwa kuagizwa kutoka nje ya nchi wakidai kuwa ni kwa ajili ya kukuza uwezo wa ufanyaji kazi wa kampuni hiyo na kuisababishia serikali hasara hiyo.Taarifa kwa vyombo vya habari kutoka kwa Mkuu wa Takukuru Mkoa wa Tanga, Christopher Mariba ilisema washtakiwa ni wajumbe wa Bodi ya Wakurugenzi wa Mponde Tea Estate Limited ambayo awali ilikuwa inajulikana kama Mponde Tea Factory ambayo kabla ya ubinafsishaji ilikuwa mali ya serikali.Mariba alisema, vigogo hao kwa nyakati tofauti, walifanya udanganyifu kwa kuagiza mizigo na malighafi mbalimbali kwa niaba ya wakulima wadogo wadogo wa chai walioko wilayani Lushoto mkoani Tanga. Kwa mujibu wa taarifa hiyo, vigogo hao wamekuwa wakifanya vitendo hivyo na kisha kufanikiwa kuingiza vifaa vya thamani ya zaidi ya Sh bilioni 135.Ilidaiwa kwa udanganyifu huo, vigogo hao waliomba na kupata msamaha wa kodi kutoka TRA wa zaidi ya Sh bilioni 35 wakati wakijua mizigo na malighafi hizo hazikuwa kwa ajili ya walengwa ambao ni wakulima wadogo wadogo wa chai. Ilisema vigogo hao wameisababishia serikali hasara ya Sh bilioni 30.  <topic>: KITAIFA 